નવી દિલ્હી : ઉરીમાં થયેલા આતંકવાદી હૂમલાનો જવાબ પાકિસ્તાન અધિકૃત કાશ્મીર (PoK)માં સર્જિકલ સ્ટ્રાઇક દ્વારા આપવા અંગે દિલ્હીના મુખ્યમંત્રી અરવિંદ કેજરીવાલે વડાપ્રધાન મોદીના વખાણ કર્યા હતા. કેજરીવાલે કહ્યું કે તેઓ આ મુદ્દે વડાપ્રધાનની સાથે છે. કેજરીવાલે સોશ્યલ મીડિયા પર એક વીડિયો બહાર પાડીને નિવેદન આપ્યું કે મોદી સાથે તેમનાં તમામ મતભેદ હોઇ શકે છે પરંતુ આ મુદ્દે તેઓ વડાપ્રધાનની સાથે છે અને તેમને સલામ કરે છે. મુખ્યમંત્રી કેજરીવાલે કહ્યું કે પાકિસ્તાને ગંદી રાજનીતી ચાલુ કરી છે. કેજરીવાલે વડાપ્રધાન પાકિસ્તાનને યોગ્ય જવાબ આપ્યો હોવાની વાત કરી હતી.